(през РПП), а цените от 3 615 евро на тон (през 2011 г.) на 3 853 евро на тон (през РПП). Това увеличение в цената е било възможно въпреки увеличението на цената на вноса на продуктите от КНР от страна на някои производители от Съюза, за да разнообразят асортимента си от продукти. Поради това Комисията отхвърли твърдението.
 (267)
 След разгласяването CCCLA обърна внимание на факта, че един производител от Съюза не е подкрепил налагането на мерките. CCCLA изтъкна, че този производител не е произвеждал всички видове керамични съдове и прибори за сервиране или за кухня, той е попълвал асортимента си с продукти от КНР и е бил зависим от надежден източник на доставки от КНР. Подобно CCCLA заяви, че двамата включени в извадката вносители твърдят, че производителите на Съюза не могат да осигуряват качеството и количеството, които се изискват на пазара на Съюза, поради високите разходи за труд например. Според CCCLA това показва, че вследствие на допълването между продуктите на Съюза и китайския внос се наблюдават различни интереси в рамките на промишлеността на Съюза.
 (268)
 Комисията отбелязва, че тези аргументи съвпадат с позицията на двама несвързани вносители, които Комисията е оценила по-долу в съображения 271—277. Следователно, при липсата на нови елементи, тези аргументи не могат да повлияят на търсенето на баланс между интересите при преценката на интереса на Съюза.
 (269)
 Въз основа на гореизложеното се заключава, че запазването на действащите антидъмпингови мерки е в интерес на промишлеността на Съюза.
 6.3. Интерес на несвързаните вносители
 (270)
 На етапа на започване на настоящото разследване беше установена връзка с 45 известни несвързани вносители и те бяха приканени да окажат съдействие. Както е посочено в съображение 13 по-горе, петнадесет вносители заявиха интереса си, от които двама бяха включени в извадката и попълниха въпросника.
 (271)
 Двете дружества бяха срещу продължаването на мерките, основно поради мнението си, че производителите на Съюза не могат да осигуряват качеството и количеството, които се изискват на пазара на Съюза. Според тях производството на Съюза е по-малко гъвкаво и не толкова приспособимо спрямо промените на търсенето, както китайското производство. Също така дружествата бяха запитани какво ще се случи при отмяна на митата. Двете дружества отговориха, че според тях китайските цени ще се увеличат, докато клиентите от Съюза ще искат по-ниски цени. По мнението на включените в извадката дружества това ще доведе до спад на маржовете за вносителите.
 (272)
 При първоначалното разследване беше установено, че предвид печалбата и източниците на доставки на вносителите налагането на мерки върху вноса няма да има значително неблагоприятно въздействие върху положението на несвързаните вносители на разглеждания продукт. В настоящото разследване при анализа на проверените данни се установи, че на разглеждания продукт се дължат средно [30 %—40 %] от продажбите на дружествата (153). И двамата оказали съдействие вносители са били на печалба през разследвания период в рамките на прегледа със средна печалба от разглеждания продукт от КНР от [5 %—9 %] (154). Въпреки че средната печалба е малко по-ниска от установената [6—10 %] при първоначалното разследване, тя все още е добра. И двете дружества са внасяли разглеждания продукт